# באר אברהם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

באר אברהם היא אתר ארכיאולוגי בעיר באר שבע.

הבאר נמצאת כמה עשרות מטרים צפונית לנחל באר שבע. עומקה של הבאר הוא 13.5 מטרים, מהם כ-5 מטרים חצובים בסלע, וקוטרה 3.75 מטרים. הבאר מדופנת עד לקרקעיתה באבנים מסותתות. היא ניזונה ממי-התהום המחלחלים באדמת הלֵס ונקווים בעומק מועט בסמוך לנחל באר שבע. על הבאר מותקנת אנטיליה, שהיא מתקן שאיבה עשוי שרשרת נעה, שאליו מחוברים כלי קיבול למים. הסברה היא כי הבאר נשתמרה לאורך מאות שנים בצורתה המקורית. סמוכה אליה באר נוספת, שנחפרה כפי הנראה מאוחר יותר.

עוד מתקופות קדומות מיוחסת באר אברהם לתקופת האבות, ולפי המסורת נחפרה על ידי אברהם אבינו. במאה ה-19 נתנו הארכיאולוגים אדוארד רובינסון והנרי טריסטראם לגיטימציה ארכאולוגית מחקרית להשערה בדבר גילה העתיק של הבאר. לפי הממצאים, גם אם אין ודאות שבאר זו היא מימי האבות, נראה כי היא בת יותר מאלף שנים, והייתה קיימת כבר בראשית התקופה הצלבנית. אחד הממצאים המוכחים בעניינה הוא כתובת חרוטה באבן, הכתובה בשפה הערבית, משנת 1112.

בשנת 1897 נבנה מסביב לבאר ומעליה מבנה מרובע בעל קשתות וגג מקומר, על ידישייח' בדואי מקומי, כפי הנראה כדי לקבוע את השתייכותה אליו. עם בנייתה המחודשת של העיר באר שבע בראשית המאה העשרים, על ידי השלטון העות'מאני, מכר השייח' את הבאר לאחד מתושביה המוסלמים של העיר באר שבע, שנטע לצידה בוסתן, והשקה אותו במימיה.

בשנת 1948, עם כיבושה של באר שבע במבצע יואב הושארה באר אברהם כשטח ציבורי ארכיאולוגי. עירית באר שבע פיתחה את סביבת הבאר, הוסיפה ריצוף לרחבה המובילה אליה והקיפה אותה בחומה. בתחום באר אברהם שוכן כיום מרכז מבקרים והיא מהווה מרכז מידע מעודכן למסלולי טיול ופעילויות בבאר שבע ובסביבתה.

## [עריכה] קישורים חיצוניים

- על באר אברהם, מתוך הספר "באר שבע ואתריה", הוצ' אריאל 1991
- על באר אברהם, מתוך המאמר "טיולי רכבת: באר שבע, העיר הכי טורקית בארץ" - מתוך Ynet תיירות
- על האתר הארכיאולוגי ומרכז המבקרים

מקור: http://he.wikipedia.org../../../%D7%91/%D7%90/%D7%A8/%D7%91%D7%90%D7%A8_%D7%90%D7%91%D7%A8%D7%94%D7%9D.html

קטגוריות: אתרים ארכיאולוגים בארץ ישראל | באר שבע | אתרי המקרא

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש